টার্গেট বিধানসভা ভোট। তার আগে আজ উত্তর চব্বিশ পরগনা ও হাওড়া জেলার নেতাদের নিয়ে কালীঘাটের বাড়িতে বৈঠক করবেন মুখ্যমন্ত্রী। ভোটের আগে প্রায় প্রতি শনিবারই এভাবে জেলাওয়াড়ি বৈঠক করছেন মুখ্যমন্ত্রী। দলে এখন সবচেয়ে বড় মাথাব্যথা গোষ্ঠীকোন্দল। তা ঠেকাতে নেত্রী কী দাওয়াই দেন, সেদিকে তাকিয়ে নেতারা।
 ওয়েব ডেস্ক: টার্গেট বিধানসভা ভোট। তার আগে আজ উত্তর চব্বিশ পরগনা ও হাওড়া জেলার নেতাদের নিয়ে কালীঘাটের বাড়িতে বৈঠক করবেন মুখ্যমন্ত্রী। ভোটের আগে প্রায় প্রতি শনিবারই এভাবে জেলাওয়াড়ি বৈঠক করছেন মুখ্যমন্ত্রী। দলে এখন সবচেয়ে বড় মাথাব্যথা গোষ্ঠীকোন্দল। তা ঠেকাতে নেত্রী কী দাওয়াই দেন, সেদিকে তাকিয়ে নেতারা। অন্তর্দ্বন্দ্ব ইস্যুতে মুখ্যমন্ত্রীর অবস্থান বেশ কড়া। ভোটের আগে সকলকে এক সঙ্গে  কাজ করতে হবে। জেলার নেতাদের একথা সাফ জানিয়ে দিতে চলেছেন মমতা বন্দ্যোপাধ্যায়। উত্তর চব্বিশ পরগনার ক্ষেত্রে শীলভদ্র দত্ত, মঞ্জুলকৃষ্ণ দত্ত সহ বেশ কয়েকজন নেতা সাসপেন্ডেড। তাঁদের নিয়ে নতুন কোনও সিদ্ধান্ত হয় কিনা এদিনের বৈঠকে, সেদিকেও নজর থাকছে রাজনৈতিক মহলের।